title: 2008/47/EZ: Odluka Komisije od 20. prosinca 2007. kojom se Sjedinjenim Američkim Državama odobrava predizvozni pregled kikirikija i proizvoda od kikirikija na prisutnost aflatoksina (priopćena pod brojem dokumenta C(2007) 6451)  Tekst značajan za EGP

text:
               13/Sv. 038

               HR

               Službeni list Europske unije

               177

         32008D0047

               L 011/12

               SLUŽBENI LIST EUROPSKE UNIJE

               20.12.2007.

      ODLUKA KOMISIJE

   od 20. prosinca 2007.
   kojom se Sjedinjenim Američkim Državama odobrava predizvozni pregled kikirikija i proizvoda od kikirikija na prisutnost aflatoksina
   (priopćena pod brojem dokumenta C(2007) 6451)
   (Tekst značajan za EGP)
   (2008/47/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu (EZ) br. 882/2004 Europskog parlamenta i Vijeća od 29. travnja 2004. o službenim kontrolama koje se provode radi provjere pridržavanja propisa o hrani i hrani za životinje te pravila o zdravlju i dobrobiti životinja (1), a posebno njezin članak 23.,
   budući da:

               (1)

               Uredbom Komisije (EZ) br. 1881/2006 od 19. prosinca 2006. o utvrđivanju najvećih dopuštenih količina određenih kontaminanata u hrani (2) utvrđuju se najveće dopuštene količine aflatoksina u hrani. Samo hrana koja je u skladu s graničnim vrijednostima smije se stavljati na tržište.

               (2)

               Uredbom (EZ) br. 882/2004 osigurava se da će države članice osigurati redovitu provedbu službenih kontrola na temelju procjene rizika i s odgovarajućom učestalosti, kako bi se ostvarili ciljevi Uredbe, to jest, inter alia, sprečavanje, uklanjanje ili smanjenje rizika za ljude i životinje na prihvatljivu mjeru.

               (3)

               Člankom 23. Uredbe (EZ) br. 882/2004 osigurava se da se mogu odobriti predizvozni pregledi hrane i hrane za životinje koje provodi treća zemlja neposredno prije izvoza u Zajednicu s ciljem utvrđivanja da li proizvodi koji se izvoze udovoljavaju zahtjevima Zajednice.

               (4)

               Takvo se odobrenje može dati trećoj zemlji tek nakon što revizija Zajednice pokaže da hrana ili hrana za životinje koja se izvozi u Zajednicu udovoljava zahtjevima Zajednice ili ekvivalentnim zahtjevima, te da se kontrole koje se provode u trećoj zemlji prije otpreme smatraju dovoljno djelotvornima i učinkovitima da mogu zamijeniti ili da se može smanjiti učestalost dokumentacijskih, identifikacijskih i fizičkih pregleda, utvrđenih pravom Zajednice.

               (5)

               Sjedinjene Američke Države su Komisiji u travnju 2005. dostavile zahtjev za dobivanje odobrenja za predizvozne preglede koje nadležna tijela Sjedinjenih Američkih Država provode u pogledu kontaminacije aflatoksinom u kikirikiju i proizvodima od kikirikija namijenjenih izvozu u Zajednicu.

               (6)

               Ured za hranu i veterinarstvo (FVO) Komisije je od 18. do 22. rujna 2006. proveo misiju u Sjedinjenim Američkim Državama radi procjene postojećih sustava kontrole za sprečavanje razina kontaminacije aflatoksinom kikirikija i proizvoda od kikirikija i kako bi provjerio da li predizvozni pregledi ovih proizvoda koji se izvoze u Zajednicu jamče da ti proizvodi udovoljavaju zahtjevima Zajednice. Zaključeno je da Sjedinjene Američke Države imaju dobro definiran sustav kontrole razina aflatoksina u kikirikiju i učinkovite odobrene laboratorije. Nadležna tijela Sjedinjenih Američkih Država obvezala su se i poduzela mjere za uklanjanje uočenih manjih nedostataka.

               (7)

               Stoga je primjereno odobriti predizvozne preglede koje Sjedinjene Američke Države provode na kikirikiju i proizvodima od kikirikija kojima se osigurava sukladnost s najvećim dopuštenim količinama aflatoksina u Zajednici.

               (8)

               Člankom 16. stavkom 2. Uredbe (EZ) br. 882/2004 od država članica se zahtijeva da učestalost fizičkih pregleda prilikom uvoza prilagode riziku povezanom s različitim kategorijama hrane i da, među ostalim, uzmu u obzir jamstva koja su nadležna tijela treće zemlje podrijetla osigurala za dotičnu hranu. Sustavni predizvozni pregledi, koji se obavljaju pod nadležnošću USDA u skladu s odobrenjem Zajednice i u skladu s člankom 23. Uredbe (EZ) br. 882/2004, osiguravaju snažna jamstva nadležnim tijelima država članica. Slijedom toga, države članice trebaju smanjiti učestalost fizičkih pregleda te robe na razinu koja odgovara tim jamstvima.

               (9)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Odobrenje predizvoznih pregleda
   Predizvozni pregledi na prisutnost aflatoksina koje provodi Ministarstvo poljoprivrede Sjedinjenih Američkih Država (USDA) neposredno prije izvoza u Zajednicu, odobravaju se za sljedeću hranu i od nje dobivene proizvode (dalje u tekstu „hrana”):

               (a)

               kikiriki obuhvaćen CN oznakom 1202 10 90 ili 1202 20 00;

               (b)

               kikiriki obuhvaćen CN oznakom 2008 11 94 (u izvornim pakiranjima neto mase veće od 1 kg) ili 2008 11 98 (u izvornim pakiranjima neto mase do 1 kg);

               (c)

               prženi kikiriki obuhvaćen CN oznakom 2008 11 92 (u izvornim pakiranjima neto mase veće od 1 kg) ili 2008 11 96 (u izvornim pakiranjima neto mase do 1 kg).

         Odobrenje za predizvozni pregled primjenjuje se samo na kikiriki naveden u prvom stavku koji je bio proizveden na području Sjedinjenih Američkih Država.
   Članak 2.
   Uvjeti za odobrenje predizvoznih pregleda
   1.   Pošiljka je popraćena:

               (a)

               podacima o uzorkovanju i rezultatima analize provedene u laboratoriju ovlaštenom od strane USDA u skladu s odredbama Uredbe Komisije (EZ) br. 401/2006 od 23. veljače 2006. o utvrđivanju metoda uzorkovanja i analize za službenu kontrolu mikotoksina u hrani (3) ili ekvivalentnim odredbama;

               (b)

               certifikatom (4) iz Priloga, ispunjenim, potpisanim i potvrđenim od ovlaštenog predstavnika USDA za hranu iz Sjedinjenih Američkih Država.

         2.   Svaka pošiljka hrane označuje se oznakom koja odgovara oznaci na rezultatima uzorkovanja i analize i na certifikatu iz točke (b) prvog stavka. Svaka pojedina vreća ili drugi oblik pakovanja u pošiljci označuje se tom oznakom.
   3.   Certifikat iz točke (b) prvog stavka vrijedi za izvoz hrane u Zajednicu najdulje 4 mjeseca od dana izdavanja certifikata.
   Članak 3.
   Dijeljenje pošiljaka
   Ako se pošiljka dijeli, preslike certifikata iz članka 2. stavka 1. točke (b) koje je ovjerilo nadležno tijelo države članice na čijem je državnom području dijeljenje provedeno, prati svaki dio podijeljene pošiljke do faze veleprodaje i tijekom nje. Nadležno tijelo također može dostaviti ovjerene preslike certifikata u trenutku puštanja u slobodan promet kada subjekt u poslovanju s hranom izrazi svoju namjeru da podijeli pošiljku.
   Članak 4.
   Službene kontrole
   Dokumentacijski pregled iz članka 16. stavka 1. Uredbe (EZ) br. 882/2004 provodi se na mjestu prvog ulaska u Zajednicu, a dokaz o tom pregledu prati pošiljku.
   U skladu s odredbama članka 16. stavka 2. točke (d) i članka 23. stavka 2. Uredbe (EZ) br. 882/2004, učestalost fizičkih pregleda pošiljki hrane iz članka 1. ove Uredbe koje provode države članice značajno se smanjuje pod uvjetom da su zadovoljene odredbe članka 2. ove Uredbe.
   Članak 5.
   Ova se Odluka primjenjuje od 1. prosinca 2007.
   Članak 6.
   Ova je Odluka upućena državama članicama.

      Sastavljeno u Bruxellesu 20. prosinca 2007.

            Za Komisiju

         Markos KYPRIANOU

            Član Komisije

      (1)  SL L 165, 30.4.2004. Uredba kako je zadnje izmijenjena Uredbom Vijeća (EZ) br. 1791/2006 (SL L 363, 20.12.2006., str. 1.).

      (2)  SL L 364, 20.12.2006., str. 5. Uredba kako je izmijenjena Uredbom (EZ) br. 1126/2007 (SL L 255, 29.9.2007., str. 14.).

      (3)  SL L 70, 9.3.2006., str. 12.

      (4)  Certifikat koji se temelji na standardnom modelu iz Priloga I. Odluci Komisije 2007/240/EZ od 16. travnja 2007. o utvrđivanju novih veterinarskih certifikata za uvoz živih životinja, sjemena, embrija, jajnih stanica i proizvoda životinjskog podrijetla u Zajednicu (SL L 104, 21.4.2007., str. 37.). Napomene za pojašnjenje na certifikatu navedenom u Prilogu I. gore navedenoj Odluci također su relevantne za certifikat naveden u Prilogu ovoj Odluci. U skladu s odredbama Uredbe (EZ) br. 882/2004, certifikat se ubuduće može dostaviti elektroničkim putem nakon što se postigne dogovor o praktičnim detaljima.
   PRILOG


title: 2010/157/EU: Odluka Komisije od 12. ožujka 2010. o produženju važenja Odluke 2006/502/EZ kojom se od država članica zahtijeva poduzimanje mjera kojima se osigurava stavljanje na tržište isključivo upaljača koji su sigurni za djecu i zabranjuje stavljanje na tržište upaljača-noviteta (priopćeno pod brojem dokumenta C(2010) 1314)  Tekst značajan za EGP

text:
               15/Sv. 22

               HR

               Službeni list Europske unije

               268

         32010D0157

               L 067/9

               SLUŽBENI LIST EUROPSKE UNIJE

         ODLUKA KOMISIJE
   od 12. ožujka 2010.
   o produženju važenja Odluke 2006/502/EZ kojom se od država članica zahtijeva poduzimanje mjera kojima se osigurava stavljanje na tržište isključivo upaljača koji su sigurni za djecu i zabranjuje stavljanje na tržište upaljača-noviteta
   (priopćeno pod brojem dokumenta C(2010) 1314)
   (Tekst značajan za EGP)
   (2010/157/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2001/95/EZ Europskog parlamenta i Vijeća od 3. prosinca 2001. o općoj sigurnosti proizvoda (1), a posebno njezin članak 13.,
   budući da:

               (1)

               Odlukom Komisije 2006/502/EZ (2) od država članica zahtijeva se poduzimanje mjera kojima se osigurava stavljanje na tržište upaljača sigurnih za djecu i zabranjuje stavljanje na tržište upaljača-noviteta.

               (2)

               Odluka 2006/502/EZ usvojena je u skladu s odredbama članka 13. Direktive 2001/95/EZ, kojom se ograničava važenje odluke na razdoblje od najviše 1 godine, ali dopušta njezino produljenje na dodatna razdoblja koja ne smiju biti duža od 1 godine.

               (3)

               Odluka 2006/502/EZ izmijenjena je tri puta, prvi put Odlukom 2007/231/EZ (3), kojom je važenje Odluke produženo do 11. svibnja 2008., drugi put Odlukom 2008/322/EZ (4), kojom je važenje Odluke produženo do 11. svibnja 2009. i treći put Odlukom 2009/298/EZ (5), kojom je važenje Odluke produženo za dodatnu godinu do 11. svibnja 2010.

               (4)

               Ako se ne donesu druge odgovarajuće mjere koje se odnose na sigurnost upaljača za djecu, nužno je produžiti važenje Odluke 2006/502/EZ za slijedećih12 mjeseci i izmijeniti je na odgovarajući način.

               (5)

               Mjere predviđene ovom odlukom u skladu su s mišljenjem odbora koji je osnovan Direktivom 2001/95/EZ,

         DONIJELA JE OVU ODLUKU:
   Članak 1.
   U članku 6. Odluke 2006/502/EZ stavak 2. zamjenjuje se sljedećim:

      „2.   Ova se Odluka primjenjuje do 11. svibnja 2011.”

   Članak 2.
   Države članice poduzimaju mjere potrebne za usklađivanje s ovom Odlukom najkasnije do 11. svibnja 2010. i objavljuju ih. One o tome odmah obavješćuju Komisiju.
   Članak 3.
   Ova je Odluka upućena državama članicama.

      Sastavljeno u Bruxellesu 12. ožujka 2010.

            Za Komisiju

         John DALLI

            Član Komisije

      (1)  SL L 11, 15.1.2002., str. 4.

      (2)  SL L 198, 20.7.2006., str. 41.

      (3)  SL L 99, 14.4.2007., str. 16.

      (4)  SL L 109, 19.4.2008., str. 40.

      (5)  SL L 81, 27.3.2009., str. 23.


Odluka Komisije od 23/02/2016 u kojoj se određuje koncentracija kompatibilna sa zajedničkim tržištem (Predmet br. COMP/M.7813 - SANOFI / GOOGLE / DMI JV) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: Akt Vijeća od 19. lipnja 1997. o sastavljanju Drugog protokola uz Konvenciju o zaštiti financijskih interesa Europskih zajednica

text:
               19/Sv. 14

               HR

               Službeni list Europske unije

               140

         31997F0719(02)

               C 221/11

               SLUŽBENI LIST EUROPSKE UNIJE

         AKT VIJEĆA
   od 19. lipnja 1997.
   o sastavljanju Drugog protokola uz Konvenciju o zaštiti financijskih interesa Europskih zajednica
   (97/C 221/02
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak K.3 stavak 2. točku (c),
   budući da za potrebe ostvarivanja ciljeva Unije države članice smatraju da je suzbijanje kriminala koji nanosi štetu financijskim interesima Europskih zajednica pitanje od zajedničkog interesa u sklopu suradnje predviđene u glavi VI. Ugovora;
   budući da je Vijeće svojim Aktom od 26. srpnja 1995. (1) sastavilo, kao prvi sporazum, Konvenciju o zaštiti financijskih interesa Zajednice čiji je cilj konkretno suzbijanje prevara koje nanose štetu tim interesima;
   budući da je Vijeće svojim Aktom od 27. rujna 1996. (2), kao drugu fazu, sastavilo Protokol uz Konvenciju koji je usmjeren posebno na djela korupcije koja uključuju nacionalne službenike i službenike Zajednice i koja nanose štetu ili bi mogla nanijeti štetu financijskim interesima Europskih zajednica;
   budući da je potrebno dalje dopuniti Konvenciju drugim protokolom koji je usmjeren posebno na odgovornost pravnih osoba, konfiskaciju, pranje novca i suradnju između država članica i Komisije s ciljem zaštite financijskih interesa Zajednice i zaštite povezanih osobnih podataka;
   ODLUČILO je da se ovime sastavlja Drugi protokol, čiji se tekst nalazi u Prilogu i koji su danas potpisali predstavnici vlada država članica Unije;
   PREPORUČUJE da ga države članice usvoje u skladu s njihovim odgovarajućim ustavnim odredbama.

      Sastavljeno u Luxembourgu 19. lipnja 1997.

            Za Vijeće

            Predsjednik

         M. DE BOER

      (1)  SL C 316, 27.11.1995., str. 48.

      (2)  SL C 313, 23.10.1996., str. 1.


title: 2002/261/EZ: Odluka Komisije od 25. ožujka 2002. o izmjeni Odluke 93/198/EEZ o uvjetima zdravlja životinja i izdavanju veterinarskih certifikata za uvoz domaćih ovaca i koza iz trećih zemalja te o izmjeni Priloga E Direktivi Vijeća 91/68/EEZ o uvjetima zdravlja životinja kojima se uređuje trgovina životinjama iz porodica ovaca i koza unutar Zajednice (priopćena pod brojem dokumenta C(2002) 1178)  Tekst značajan za EGP

text:
               03/Sv. 018

               HR

               Službeni list Europske unije

               142

         32002D0261

               L 091/31

               SLUŽBENI LIST EUROPSKE UNIJE

               25.03.2002.

      ODLUKA KOMISIJE

   od 25. ožujka 2002.
   o izmjeni Odluke 93/198/EEZ o uvjetima zdravlja životinja i izdavanju veterinarskih certifikata za uvoz domaćih ovaca i koza iz trećih zemalja te o izmjeni Priloga E Direktivi Vijeća 91/68/EEZ o uvjetima zdravlja životinja kojima se uređuje trgovina životinjama iz porodica ovaca i koza unutar Zajednice
   (priopćena pod brojem dokumenta C(2002) 1178)
   (Tekst značajan za EGP)
   (2002/261/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 72/462/EEZ (1) od 12. prosinca 1972. o problemima zdravlja i veterinarskoj inspekciji pri uvozu goveda, ovaca, koza, svinja i svježeg mesa iz trećih zemalja, kako je zadnje izmijenjena Uredbom (EZ) br. 1452/2001 (2), a posebno njezine članke 8. i 11.,
   uzimajući u obzir Direktivu Vijeća 91/68/EEZ o uvjetima zdravlja životinja kojima se uređuje trgovina životinjama iz porodica ovaca i koza unutar Zajednice (3), kako je zadnje izmijenjena Direktivom Vijeća 2001/10/EZ (4), a posebno njezin članak 14.,
   budući da:

               (1)

               Odlukom Komisije 93/198/EEZ (5), kako je zadnje izmijenjena Odlukom 97/231/EZ (6), utvrđuju se uvjeti zdravlja životinja i izdavanje veterinarskih certifikata za uvoz domaćih ovaca i koza.

               (2)

               Uredba (EZ) br. 999/2001 Europskog parlamenta i Vijeća od 22. svibnja 2001. o utvrđivanju pravila za sprečavanje, kontrolu i iskorjenjivanje određenih transmisivnih spongiformnih encefalopatija (7), kako je zadnje izmijenjena Uredbom Komisije (EZ) br. 1326/2001 (8), propisuje da uzgojno valjane ovce i koze, a koje se uvoze iz treće zemlje, moraju ispunjavati uvjete slične onima koji su propisani unutar Zajednice.

               (3)

               Uvjete koji su utvrđeni u zdravstvenim certifikatima za trgovinu uzgojno valjanim ovcama i kozama unutar Zajednice te za njihov uvoz iz trećih zemalja treba stoga izmijeniti tako da odražavaju te nove zahtjeve Zajednice.

               (4)

               Certifikate za uvoz svih kategorija ovaca i koza treba ažurirati i uskladiti sa zahtjevima koji su propisani za ostale vrste ovaca i koza.

               (5)

               U skladu s tim treba izmijeniti priloge Direktivi Vijeća 91/68/EEZ i Odluci 93/198/EZ.

               (6)

               Mjere predviđene ovom Odlukom u skladu su s mišljenjem Stalnog veterinarskog odbora,

         DONIJELA JE OVU ODLUKU:
   Članak 1.
   Dijelovi 1.(a) i 1.(b) Priloga I. te dijelovi 1.(a) i 1.(b) Priloga II. Odluci 93/198/EEZ zamjenjuju se odgovarajućim dijelovima Priloga I. ovoj Odluci.
   Članak 2.
   Obrazac III. u Prilogu E Direktivi 91/68/EEZ zamjenjuje se Prilogom II. ovoj Odluci.
   Članak 3.
   Ova Odluka stupa na snagu 30 dana od dana objave u Službenom listu Europskih zajednica.
   Članak 4.
   Ova je Odluka upućena državama članicama.

      Sastavljeno u Bruxellesu 25. ožujka 2002.

            Za Komisiju

         David BYRNE

            Član Komisije

      (1)  SL L 302, 31.12.1972., str. 28.

      (2)  SL L 198, 21.7.2001., str. 11.

      (3)  SL L 46, 19.2.1991., str. 19.

      (4)  SL L 147, 31.5.2001., str. 41.

      (5)  SL L 86, 6.4.1993., str. 34.

      (6)  SL L 93, 8.4.1997., str. 22.

      (7)  SL L 147, 31.5.2001., str. 1.

      (8)  SL L 177, 29.6.2001., str. 60.
   PRILOG I.
   „
         PRILOG I.

         PRILOG II.

      ”
   PRILOG II.
   „
         PRILOG E

      ”


title: 97/736/EZ: Odluka Komisije od 14. listopada 1997. u vezi s uvozom živih životinja, svježeg mesa i mesnih proizvoda iz Savezne Republike Jugoslavije i Grenlanda, te o izmjeni Odluke Vijeća 79/542/EEZ  Tekst značajan za EGP

text:
               03/Sv. 029

               HR

               Službeni list Europske unije

               214

         31997D0736

               L 295/37

               SLUŽBENI LIST EUROPSKE UNIJE

               14.10.1997.

      ODLUKA KOMISIJE

   od 14. listopada 1997.
   u vezi s uvozom živih životinja, svježeg mesa i mesnih proizvoda iz Savezne Republike Jugoslavije i Grenlanda, te o izmjeni Odluke Vijeća 79/542/EEZ
   (Tekst značajan za EGP)
   (97/736/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 72/462/EEZ od 12. prosinca 1972. o problemima zdravlja i veterinarskoj inspekciji pri uvozu goveda, svinja i svježeg mesa iz trećih zemalja (1), kako je zadnje izmijenjena Direktivom 96/91/EZ (2), a posebno njezin članak 3.,
   budući da je u Odluci Vijeća 79/542/EEZ (3), kako je zadnje izmijenjena Odlukom Komisije 97/160/EZ (4), sastavljen popis trećih zemalja iz kojih države članice odobravaju uvoz goveda, svinja, konja, ovaca i koza, te svježeg mesa i mesnih proizvoda;
   budući da se čini, slijedom veterinarske inspekcijske posjete Zajednice, da je Savezna Republika Jugoslavija pokrivena dovoljno dobro ustrojenim i organiziranim veterinarskim službama; budući da je dostavljen popis ostataka s kojim su se suglasile države članice;
   budući da se u Saveznoj Republici Jugoslaviji provodi cijepljenje protiv klasične svinjske kuge; budući da s vremena na vrijeme dolazi do izbijanja klasične svinjske kuge; budući da se stoga ne smije dopustiti uvoz svinja iz te zemlje;
   budući da je potrebno Saveznu Republiku Jugoslaviju uvrstiti na popis trećih zemalja iz kojih države članice odobravaju uvoz goveda, konja, ovaca i koza, te svježeg mesa i mesnih proizvoda;
   budući da je potrebno Grenland uvrstiti na popis trećih zemalja iz kojih države članice odobravaju uvoz ovaca i koza;
   budući da je potrebno, u skladu s tim, izmijeniti Odluku 79/542/EEZ;
   budući da će se posebni uvjeti zdravlja životinja i veterinarsko certificiranje za uvoz goveda, svinja, konja, ovaca i koza, te svježeg mesa i mesnih proizvoda, utvrđivati i u drugim odlukama ovisno o stanju zdravlja životinja u pojedinoj trećoj zemlji;
   budući da su mjere predviđene u ovoj Odluci u skladu s mišljenjem Stalnog veterinarskoga odbora,
   DONIJELA JE OVU ODLUKU:
   Članak 1.
   1.   Države članice odobravaju uvoz iz Savezne Republike Jugoslavije:

               (a)

               živih životinja, osim svinja;

               (b)

               svježeg mesa goveda, ovaca, koza te svinjskih vrsta i jednopapkara; i

               (c)

               mesnih proizvoda.

         2.   Države članice odobravaju uvoz iz Grenlanda životinja vrste ovaca i koza.
   3.   Uvoz naveden u stavcima 1. i 2. mora zadovoljavati relevantne uvjete za životinje i uvjete zdravlja životinja.
   Članak 2.
   Dio I. Priloga Odluci 79/542/EEZ mijenja se kako slijedi:

               1.

               Umeće se sljedeći redak u skladu s abecednim redoslijedom koda ISO:

                           „FY

                           Federal Republic of Yugoslavia

                           x

                           x

                           x

                           x

                           x

                           x

                           x

                           x

                           o

                           x

                           (1)

                           XR

                           ”

               2.

               Redak

                           „GL

                           Greenland

                           x

                           x

                           o

                           x

                           x

                           x

                           o

                           o

                           o

                           x

                           (1)

                           XR

                           ”

                     zamjenjuje se sljedećim:

                           „GL

                           Greenland

                           x

                           x

                           o

                           x

                           x

                           x

                           o

                           x

                           o

                           x

                           (1)

                           XR

                           ”

         Članak 3.
   Ova je Odluka upućena državama članicama.

      Sastavljeno u Bruxellesu 14. listopada 1997.

            Za Komisiju

         Franz FISCHLER

            Član Komisije

      (1)  SL L 302, 31.12.1972., str. 28.

      (2)  SL L 13, 16.1.1997., str. 26.

      (3)  SL L 146, 14.6.1979., str. 15.

      (4)  SL L 62, 4.3.1997., str. 39.


title: 85/575/EEZ: Odluka Vijeća od 19. prosinca 1985. o uvođenju tehničkih prilagodbi, zbog pristupanja Španjolske i Portugala, o odlukama 77/97/EEZ, 79/542/EEZ i 80/1096/EEZ koje se odnose na područje veterinarstva

text:
               03/Sv. 028

               HR

               Službeni list Europske unije

               46

         31985D0575

               L 372/28

               SLUŽBENI LIST EUROPSKE UNIJE

               19.12.1985.

      ODLUKA VIJEĆA

   od 19. prosinca 1985.
   o uvođenju tehničkih prilagodbi, zbog pristupanja Španjolske i Portugala, o odlukama 77/97/EEZ, 79/542/EEZ i 80/1096/EEZ koje se odnose na područje veterinarstva
   (85/575/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Akt o pristupanju Španjolske i Portugala, a posebno njegov članak 396.,
   uzimajući u obzir prijedlog Komisije,
   budući da je zbog pristupanja Španjolske i Portugala nužno dopuniti popis laboratorija uspostavljenih Odlukom Vijeća 77/97/EEZ od 21. prosinca 1976. o financiranju Zajednice određenih hitnih mjera u području zdravlja životinja (1), kako je zadnje izmijenjena Direktivom 85/212/EEZ (2);
   budući da se trebaju sastaviti posljedice slijedom činjenice da se Španjolska i Portugal – od kojih potonji nastavlja uživati pogodnosti na temelju Odluke Vijeća 80/877/EEZ od 15. rujna 1980. o financijskoj pomoći Zajednice za iskorjenjivanje afričke svinjske kuge u Portugalu (3), kako je zadnje izmijenjena Odlukom 81/477/EEZ (4), za preostalo razdoblje u kojem se plan iskorjenjivanja mora odvijati – više ne smatraju trećim zemljama u pogledu Zajednice, posebno u odnosu na Odluku Vijeća 79/542/EEZ od 21. prosinca 1979., kojom se sastavlja popis trećih zemalja iz kojih države članice odobravaju uvoz goveda, svinja i svježeg mesa (5), kako je izmijenjena Odlukom Komisije 84/134/EEZ (6);
   budući da se treba donijeti odredba o financijskoj pomoći Zajednice za nadzorne mjere, koja će se odrediti u skladu s postupkom Zajednice, za koje će se od Portugala i Španjolske zatražiti da ih primijene s obzirom na iskorjenjivanje klasične svinjske kuge; budući da se stoga Odluka Vijeća 80/1096/EEZ od 11. studenoga 1980. (7) o uvođenju financijskih mjera Zajednice radi iskorjenjivanja klasične svinjske kuge, kako je zadnje izmijenjena Odlukom 83/254/EEZ (8), treba primjereno izmijeniti;
   budući da, na temelju članka 2. stavka 3. Ugovora o pristupanju Španjolske i Portugala, institucije Zajednice mogu prije pristupanja donijeti mjere koje se spominju u članku 396. Akta o pristupanju, podložno ovom Ugovoru i na datum njegovog stupanja na snagu,
   DONIJELO JE OVU ODLUKU:
   Članak 1.
   Prilog Odluke 77/97/EEZ ovim se nadopunjuje sljedećim:

      „Španjolska: Laboratorio de Sanidad y Producción Animal de Barcelona.
      Portugal: Laboratório Nacional de Investigação Veterinária – Lisboa”.

   Članak 2.
   U Prilogu Odluci 79/542/EEZ, rubrike u pogledu Španjolske i Portugala ovim se brišu s učinkom od 1. ožujka 1986.
   Članak 3.
   Odluka 80/1096/EEZ mijenja se kako slijedi:

               1.

               U stavku 2. članka 2., dodaje se sljedeća rečenica:
               „i 10 milijuna ECU-a za Španjolsku i Portugal”.

               2.

               U stavku 1. članka 5. dodaje se sljedeća točka:

                           „(c)

                           bit će 31. prosinca 1986. u slučaju Španjolske i Portugala.”

         Članak 4.
   Ova Odluka stupa na snagu 1. siječnja 1986. podložno stupanju na snagu Ugovora o pristupanju Španjolske i Portugala.
   Članak 5.
   Ova je Odluka upućena državama članicama.

      Sastavljeno u Bruxellesu 19. prosinca 1985.

            Za Vijeće

            Predsjednik

         M. FISCHBACH

      (1)  SL L 26, 31.1.1977., str. 78.

      (2)  SL L 96, 3.4.1985., str. 32.

      (3)  SL L 250, 23.9.1980., str. 12.

      (4)  SL L 186, 8.7.1981., str. 22.

      (5)  SL L 146, 14.6.1979., str. 15.

      (6)  SL L 70, 13.3.1984., str. 18.

      (7)  SL L 325, 1.12.1980., str. 5.

      (8)  SL L 143, 2.6.1983., str. 37.


title: 2006/340/EZ: Odluka Komisije od 8. svibnja 2006. o izmjeni Odluke 2001/171/EZ Europskog parlamenta i Vijeća radi produljenja valjanosti uvjeta za odstupanje predviđeno za staklenu ambalažu u vezi s razinama koncentracije teških metala koje su utvrđene u Direktivi 94/62/EZ (priopćena pod brojem dokumenta C(2006) 1823)  Tekst značajan za EGP

text:
               13/Sv. 047

               HR

               Službeni list Europske unije

               156

         32006D0340

               L 125/43

               SLUŽBENI LIST EUROPSKE UNIJE

               08.05.2006.

      ODLUKA KOMISIJE

   od 8. svibnja 2006.
   o izmjeni Odluke 2001/171/EZ Europskog parlamenta i Vijeća radi produljenja valjanosti uvjeta za odstupanje predviđeno za staklenu ambalažu u vezi s razinama koncentracije teških metala koje su utvrđene u Direktivi 94/62/EZ
   (priopćena pod brojem dokumenta C(2006) 1823)
   (Tekst značajan za EGP)
   (2006/340/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu 94/62/EZ Europskog parlamenta i Vijeća od 20. prosinca 1994. o ambalaži i ambalažnom otpadu (1), a posebno njezin članak 11. stavak 3.,
   budući da:

               (1)

               Odstupanju koje je utvrđeno u Odluci Komisije 2001/171/EZ (2) za staklenu ambalažu u vezi s razinama koncentracije teških metala koje su utvrđene u Direktivi 94/62/EZ istječe valjanost 30. lipnja 2006.

               (2)

               Usklađenost na području cijele Zajednice s graničnom vrijednošću od 100 ppm koja je utvrđena u članku 11. stavku 1. Direktive 94/62/EZ može se postići kroz smanjenje stope recikliranja stakla; međutim, takvo smanjenje nije poželjno s ekološke točke gledišta.

               (3)

               Valjanost Odluke 2001/171/EZ se zato mora produljiti bez navođenja datuma prestanka valjanosti.

               (4)

               Mjere predviđene ovom Odlukom u skladu su s mišljenjem Odbora koji je ustanovljen u skladu s člankom 21. Direktive 94/62/EZ,

         DONIJELA JE OVU ODLUKU:
   Članak 1.
   Članak 6. Odluke 2001/171/EZ se briše.
   Članak 2.
   Ova je Odluka upućena državama članicama.

      Sastavljeno u Bruxellesu 8. svibnja 2006.

            Za Komisiju

         Stavros DIMAS

            Član Komisije

      (1)  SL L 365, 31.12.1994., str. 10. Direktiva kako je zadnje izmijenjena Direktivom 2005/20/EZ (SL L 70, 16.3.2005., str. 17.).

      (2)  SL L 62, 2.3.2001., str. 20.


title: 2011/114/EU: Odluka Komisije od 18. veljače 2011. o izmjeni Odluke 2008/589/EZ o uspostavljanju posebnog programa kontrole i inspekcije u vezi sa stokovima bakalara u Baltičkom moru (objavljena pod brojem dokumenta C(2011) 938)

text:
               04/Sv. 009

               HR

               Službeni list Europske unije

               233

         32011D0114

               L 046/50

               SLUŽBENI LIST EUROPSKE UNIJE

               18.02.2011.

      ODLUKA KOMISIJE

   od 18. veljače 2011.
   o izmjeni Odluke 2008/589/EZ o uspostavljanju posebnog programa kontrole i inspekcije u vezi sa stokovima bakalara u Baltičkom moru
   (objavljena pod brojem dokumenta C(2011) 938)
   (2011/114/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1224/2009 od 20. studenoga 2009. o uspostavi sustava kontrole Zajednice za osiguranje sukladnosti s pravilima zajedničke ribarstvene politike, o izmjeni uredaba (EZ) br. 847/96, (EZ) br. 2371/2002, (EZ) br. 811/2004, (EZ) br. 768/2005, (EZ) br. 2115/2005, (EZ) br. 2166/2005, (EZ) br. 388/2006, (EZ) br. 509/2007, (EZ) br. 676/2007, (EZ) br. 1098/2007, (EZ) br. 1300/2008, (EZ) br. 1342/2008 i o stavljanju izvan snage uredaba (EEZ) br. 2847/93, (EZ) br. 1627/94 i (EZ) br. 1966/2006 (1), a posebno njezin članak 95.,
   budući da:

               (1)

               Odluka Komisije 2008/589/EZ (2) uspostavlja poseban program kontrole i inspekcijskih pregleda koji se primjenjuje u razdoblju od 3 godine kako bi se osigurala usklađena provedba višegodišnjeg plana koji je utvrđen Uredbom Vijeća (EZ) br. 1098/2007 (3) za stokove bakalara u Baltičkom moru i za ribarstvo koje iskorištava te stokove.

               (2)

               Poseban program kontrole i inspekcijskih pregleda nužan je u svrhu organizacije operativne suradnje između država članica i kako bi se Agenciji za kontrolu ribarstva Zajednice omogućilo organiziranje zajedničkih planova upravljanja u skladu s člankom 9. Uredbe Vijeća (EZ) br. 768/2005 (4).

               (3)

               Kako bi se osigurala trajna usklađena provedba višegodišnjeg plana koji utvrđen Uredbom (EZ) br. 1098/2007, poseban program kontrole i inspekcijskih pregleda treba produžiti za razdoblje od 1 godine.

               (4)

               Odluku 2008/589/EZ treba stoga na odgovarajući način izmijeniti.

               (5)

               Mjere predviđene ovom Uredbom u skladu su s mišljenjem Upravljačkog odbora za ribarstvo i akvakulturu,

         DONIJELA JE OVU DIREKTIVU:
   Članak 1.
   U članku 2. Odluke 2008/589/EZ, stavak 2. zamjenjuje se sljedećim:

      „2.   Poseban program kontrole i inspekcijskih pregleda primjenjuje se u razdoblju od 4 godine.”

   Članak 2.
   Ova je Odluka upućena državama članicama.

      Sastavljeno u Bruxellesu 18. veljače 2011.

            Za Komisiju

         Maria DAMANAKI

            Članica Komisije

      (1)  SL L 343, 22.12.2009., str. 1.

      (2)  SL L 190, 18.7.2008., str. 11.

      (3)  SL L 248, 22.9.2007., str. 1.

      (4)  SL L 128, 21.5.2005., str. 1.


Odluka Komisije od 10/01/2017 u kojoj se određuje koncentracija kompatibilna sa zajedničkim tržištem (Predmet br. COMP/M.8288 - PERMIRA / SCHUSTERMANN & BORENSTEIN) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


Odluka Komisije od 25/08/2016 u kojoj se određuje koncentracija kompatibilna sa zajedničkim tržištem (Predmet br. COMP/M.8133 - CARLYLE / LOGOPLASTE) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: 83/673/EEZ: Odluka Komisije od 22. prosinca 1983. o upravljanju Europskim socijalnim fondom

text:
               05/Sv. 004

               HR

               Službeni list Europske unije

               10

         31983D0673

               L 377/1

               SLUŽBENI LIST EUROPSKE UNIJE

               22.12.1983.

      ODLUKA KOMISIJE

   od 22. prosinca 1983.
   o upravljanju Europskim socijalnim fondom
   (83/673/EEZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Odluku vijeća 83/516/EEZ od 17. listopada 1983. o zadaćama Europskog socijalnog fonda (1),
   uzimajući u obzir Uredbu Vijeća (EEZ) br. 2950/83 od 17. listopada 1983. o provođenju Odluke 83/516/EEZ o zadaćama Europskog socijalnog fonda (2), osobito njegove članke 4. i 9.,
   budući da se trebaju uvesti obrasci za traženje pomoći i potraživanje isplata;
   budući da je potreban poseban zahtjev za svaki tip operacija naveden u obrascu prikazanom u Prilogu 1. u svrhu zadovoljavanja zahtjeva dobrog upravljanja resursima, za koje mora postojati mogućnost točne procjene operacija na temelju odredaba Odluke 83/516/EEZ i smjernica za upravljanje Fondom;
   budući da je potrebno postaviti vremensko ograničenje za podnošenje zahtjeva za pomoć spomenutu u članku 3. stavku 2. Odluke 83/516/EEZ i za potraživanja konačne isplate;
   budući da se trajanje pomoći za operacije spomenute u članku 3. stavku 1. Odluke 83/516/EEZ treba poklapati s financijskom godinom; budući da se treba postaviti gornja granica trajanja pomoći za višegodišnje operacije navedene u članku 3. stavku 2. te Odluke;
   budući da je bitno da države članice trebaju odmah obavijestiti Komisiju o bilo kakvoj promjeni čimbenika na kojima se temeljilo odobrenje pomoći;
   budući da se u interesu dobrog upravljanja resursima bilo koji iznosi koji nisu upotrijebljeni moraju odmah osloboditi kako bi se mogli prenamijeniti za druge operacije podobne za pomoć;
   budući da se Komisiju mora odmah obavijestiti ako je bilo koja operacija za koju je bila primljena pomoć Fonda predmetom istraživanja zbog sumnje na nepravilnosti;
   budući da je bitno da Komisija treba primati redovite informacije iz država članica, gledajući s aspekta činjenice da djelotvornost pomoći Fonda proizlazi iz detaljnog poznavanja operacija za koje je primljena pomoć,
   DONIJELA JE OVU ODLUKU:
   Članak 1.
   1.   Zahtjevi za pomoć spomenutom u članku 3. Odluke 83/516/EEZ podnose se na obrascu danom u Prilogu 1.
   2.   Zahtjevi za:

               —

               konačnu isplatu u vezi s člankom 5. stavkom 4. Uredbe (EEZ) br. 2950/83 podnose se na obrascu danom u Prilogu 2.,

               —

               isplatu drugog predujma u vezi s člankom 5. stavkom 2. Uredbe (EEZ) br. 2950/83 podnose se na obrascu navedenom u Prilogu 3.

         3.   Zahtjevi se podnose u tri primjerka. Obrasci se popunjavaju tiskanim slovima ne preskačući ni jedan dio.
   4.   Zahtjevi koji nisu u skladu s uvjetima iz ovog članka ne uzimaju se u razmatranje.
   Članak 2.
   1.   Tipovi operacija navedeni u članku 1. stavku 2. Odluke 83/516/EEZ i kategorije osoba navedene u članku 4. te Odluke predmetom su posebnih zahtjeva za pomoć. Svaki zahtjev sadrži posebne potankosti za svaku regiju ili područje, kako je to definirano u članku 7. stavku 3. Odluke 83/516/EEZ i u smjernicama za upravljanje Fondom.
   2.   Zahtjev se može odnositi samo na jednu točku u smjernicama za upravljanje Fondom koja određuje prioritet operacija. Kada se operacija odnosi na nekoliko kategorija osoba, za svaku se kategoriju podnosi poseban zahtjev.
   3.   Kada operaciju provodi nekoliko država članica, svaka država članica podnosi zahtjev u odnosu na svoj udjel.
   4.   Pridržavanje uvjeta iz ovog članka preduvjet je odobrenja zahtjeva.
   Članak 3.
   1.   Da bi bili uzeti u razmatranje, države članice moraju svake godine do 21. listopada predati zahtjeve za pomoć u odnosu na izdatke koji će nastati u vezi s operacijama navedenima u članku 3. stavku 2. Odluke 83/516/EEZ tijekom sljedeće godine, ili u slučaju višegodišnjih operacija, tijekom sljedećih godina.
   2.   Hitne zahtjeve države članice moraju predočiti najmanje mjesec dana prije početka operacije. Uz obrazac naveden u Prilogu 1. mora se priložiti detaljno opravdanje za hitnost.
   Članak 4.
   1.   Pomoć za operacije navedene u članku 3. stavku 1. Odluke 83/516/EEZ ne može se dati za razdoblje dulje od financijske godine Europskih zajednica.
   2.   Pomoć za operacije navedene u članku 3. stavku 2. Odluke 83/516/EEZ ne može se dati za razdoblje dulje od 36 mjeseci.
   Članak 5.
   Kad se operacija za koju je predan zahtjev za pomoć ili za koju je pomoć odobrena ne može provesti ili se može provesti samo djelomično, države članice o tome obavješćuju Komisiju bez odgode.
   Članak 6.
   1.   Komisija mora primiti zahtjeve za isplatu država članica u roku od 10 mjeseci od datuma završetka dotičnih operacija. Neće se obaviti nikakva isplata za pomoć za koju se zahtjev dostavi nakon isteka ovog razdoblja.
   2.   Predujmi se moraju nadoknaditi kada se troškovi određene operacije ne mogu opravdati na obrascu danom u Prilogu 2. u roku od tri mjeseca po isteku razdoblja od 10 mjeseci navedenog u stavku 1.
   3.   Kada država članica sukladno članku 5. stavku 3. Uredbe (EEZ) br. 2950/83 zatraži obustavu plaćanja predujma, pomoć se isplaćuje u jednom obroku u vrijeme konačne isplate.
   4.   Kada zahtjev za konačnu isplatu ukaže na iznos koji nije upotrijebljen, on će se odmah osloboditi.
   Članak 7.
   Kad se upravljanje operacijom za koju je odobrena pomoć podvrgne istrazi zbog sumnje na nepravilnosti, država članica o tome obavješćuje Komisiju bez odgode.
   Članak 8.
   Upotrebom obrasca iz Priloga 4. države članice svake godine do 15. prosinca dostavljaju Komisiji statističke podatke u vezi s operacijama koje su tijekom prethodne financijske godine izvedene uz pomoć Fonda.
   Članak 9.
   1.   Ovim se stavljaju izvan snage odluke Komisije 78/706/EEZ (3) i 78/742/EEZ (4). Međutim, one se i dalje primjenjuju na operacije za koje je zahtjev predan prije 1. listopada 1983.
   2.   Odstupajući od članka 3., zahtjevi koji se odnose na operacije čiji se početak planira tijekom financijske godine 1984. predaju se do 13. ožujka 1984.
   Članak 10.
   Ova je Odluka upućena državama članicama.

      Sastavljeno u Bruxellesu 22. prosinca 1983.

            Za Komisiju

         Ivor RICHARD

            Član Komisije

      (1)  SL L 289, 22.10.1983., str. 38.

      (2)  SL L 289, 22.10.1983., str. 1.

      (3)  SL L 238, 30.8.1978., str. 20.

      (4)  SL L 248, 11.9.1978., str. 1.
   PRILOG 1.

   PRILOG 2.

   PRILOG 3.

   PRILOG 4.


title: 2003/370/EZ: Odluka Komisije od 21. svibnja 2003. kojom se državama članicama omogućuje produženje privremenih odobrenja za nove aktivne tvari jodosulfuron-metil-natrij, indoksakarb, S-metolaklor, virus nuklearne polihedroze Spodoptera exigua , tepraloksidim i dimetenamid-P (priopćena pod brojem dokumenta C(2003) 1583)  Tekst značajan za EGP

text:
               03/Sv. 045

               HR

               Službeni list Europske unije

               179

         32003D0370

               L 127/58

               SLUŽBENI LIST EUROPSKE UNIJE

               21.05.2003.

      ODLUKA KOMISIJE

   od 21. svibnja 2003.
   kojom se državama članicama omogućuje produženje privremenih odobrenja za nove aktivne tvari jodosulfuron-metil-natrij, indoksakarb, S-metolaklor, virus nuklearne polihedroze Spodoptera exigua, tepraloksidim i dimetenamid-P
   (priopćena pod brojem dokumenta C(2003) 1583)
   (Tekst značajan za EGP)
   (2003/370/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (1), kako je zadnje izmijenjena Direktivom Komisije 2002/31/EZ (2), a posebno četvrti podstavak njezinog članka 8. stavka 1.,
   budući da:

               (1)

               U skladu s člankom 6. stavkom 2. Direktive 91/414/EEZ, u prosincu 1998. Njemačka je od AgrEvo GmbH (sada Bayer CropScience), zaprimila zahtjev za uvrštenje aktivne tvari jodosulfuron-metil-natrij u Prilog I. Direktivi 91/414/EEZ. Odlukom Komisije 1999/392/EZ (3) je potvrđeno da je dokumentacija cjelovita te se može smatrati da općenito udovoljava zahtjevima za podacima i informacijama iz Priloga II. i Priloga III. Direktivi.

               (2)

               Nadležna tijela Nizozemske su u listopadu 1997. od Du Pont de Nemoursa primile sličan zahtjev za indoksakarb. Ta je dokumentacija proglašena cjelovitom Odlukom Komisije 98/398/EZ (4).

               (3)

               Belgija je u kolovozu 1997. od Novartis NV-a, (sada Syngenta), primila sličan zahtjev za S-metolaklor. Ta je dokumentacija proglašena cjelovitom Odlukom Komisije 98/512/EZ (5).

               (4)

               Nizozemska je u srpnju 1996. od Biosysa primila sličan zahtjev za virus nuklearne polihedroze Spodoptera exigua. Ta je dokumentacija proglašena cjelovitom Odlukom Komisije 97/865/EZ (6).

               (5)

               Španjolska je u rujnu 1997. od BASF AG primila sličan zahtjev za tepraloksidim. Ta je dokumentacija proglašena cjelovitom Odlukom Komisije 98/512/EZ.

               (6)

               Njemačka je u travnju 1999. od BASF AG –a primila sličan zahtjev za dimetenamid-P. Ta je dokumentacija proglašena cjelovitom Odlukom Komisije 1999/555/EZ (7).

               (7)

               Potvrda cjelovitosti dokumentacije bila je potrebna kako bi se omogućilo da države članice daju privremena odobrenja sredstvima za zaštitu bilja koja sadrže predmetne aktivne tvari za razdoblja do najviše tri godine, dok udovoljavaju uvjetima iz članka 8. stavka 1. Direktive 91/414/EEZ, a posebno uvjeta u vezi s detaljnom procjenom aktivne tvari i sredstava za zaštitu bilja uzimajući u obzir zahtjeve iz te Direktive.

               (8)

               Za te su aktivne tvari procijenjeni učinci na ljudsko zdravlje i okoliš u skladu s odredbama članka 6. stavaka 2. i 4. Direktive 91/414/EEZ, za upotrebe koje su predložili podnositelji zahtjeva. Države članice izvjestiteljice su 30. svibnja 2000. Komisiji dostavile nacrt izvješća o procjeni (jodosulfuron-metil-natrij), 7. veljače 2000. (indoksakarb), 3. svibnja 1999. (S-metolaklor), 9. studenoga 1999. (Spodoptera exigua NPV), 21. siječnja 2001. (tepraloksidim) i 26. rujna 2000. (dimetenamid-P).

               (9)

               Pregled dokumentacije traje i dalje po prijmu nacrta izvješća o procjeni država članica izvjestiteljica te neće biti moguće dovršiti procjenu u vremenskom roku predviđenom Direktivom 91/414/EEZ.

               (10)

               Dosadašnjom procjenom nije uočen ni jedan razlog za trenutačnu zabrinutost, državama članicama treba omogućiti produženje privremenih odobrenja za sredstva za zaštitu bilja koja sadrže predmetne aktivne tvari za razdoblje od 24 mjeseca u skladu s odredbama članka 8. Direktive 91/414/EEZ te tako omogućiti nastavak pregleda dokumentacije. Očekuje se da će proces procjene i donošenja odluke u vezi s odlukom o mogućem uvrštenju u Prilog I. za svaku od ovih aktivnih tvari biti dovršen u roku od 24 mjeseca.

               (11)

               Mjere predviđene ovom Odlukom su u skladu s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Države članice mogu produžiti privremena odobrenja za sredstva za zaštitu bilja koja sadrže jodosulfuron-metil-natrij, indoksakarb, S-metolaklor, virus nuklearne polihedroze Spodoptera exigua, tepraloksidim i dimetenamid-P za razdoblje koje nije dulje od 24 mjeseca od dana donošenja ove Odluke.
   Članak 2.
   Ova je Odluka upućena državama članicama.

      Sastavljeno u Bruxellesu 21. svibnja 2003.

            Za Komisiju

         David BYRNE

            Član Komisije

      (1)  SL L 230, 19.8.1991., str. 1.

      (2)  SL L 101, 23.4.2003., str. 3.

      (3)  SL L 148, 15.6.1999., str. 44.

      (4)  SL L 176, 20.6.1998., str. 34.

      (5)  SL L 228, 15.8.1998., str. 35.

      (6)  SL L 351, 23.12.1997., str. 67.

      (7)  SL L 210, 10.8.1999., str. 22.


title: 2001/626/EZ: Odluka Komisije od 30. srpnja 2001. o načelnom priznavanju cjelovitosti dokumentacije dostavljene na detaljno razmatranje s ciljem mogućeg uvrštavanja petoksamida u Prilog I. Direktivi Vijeća 91/414/EEZ o stavljanju sredstava za zaštitu bilja na tržište (priopćena pod brojem dokumenta C(2001) 2386)  Tekst značajan za EGP

text:
               03/Sv. 003

               HR

               Službeni list Europske unije

               115

         32001D0626

               L 217/14

               SLUŽBENI LIST EUROPSKE UNIJE

               30.07.2001.

      ODLUKA KOMISIJE

   od 30. srpnja 2001.
   o načelnom priznavanju cjelovitosti dokumentacije dostavljene na detaljno razmatranje s ciljem mogućeg uvrštavanja petoksamida u Prilog I. Direktivi Vijeća 91/414/EEZ o stavljanju sredstava za zaštitu bilja na tržište
   (priopćena pod brojem dokumenta C(2001) 2386)
   (Tekst značajan za EGP)
   (2001/626/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (1), kako je zadnje izmijenjena Direktivom Komisije 2001/49/EZ (2), a posebno njezin članak 6. stavak 3.,
   budući da:

               (1)

               Direktiva 91/414/EEZ (dalje u tekstu „Direktiva”) predviđa proširenje popisa aktivnih tvari odobrenih za korištenje u sredstvima za zaštitu bilja u Zajednici.

               (2)

               Stahler Agrochemie GmbH & Co., KG, Tokuyama Europe GmbH i Tomen France SA podnijele su 16. listopada 2000. njemačkim nadležnim tijelima dokumentaciju za aktivnu tvar petoksamid (ASU 96 520 H, TKC-94 EC 60) s ciljem njezinog uvrštavanja u Prilog I. Direktivi.

               (3)

               Njemačka nadležna tijela obavijestila su Komisiju kako preliminarno razmatranje pokazuje da dokumentacija ispunjava zahtjeve za podacima i informacijama iz Priloga II. Direktivi. Nadalje vjeruju da predmetna dokumentacija sadrži podatke i informacije tražene u skladu s Prilogom III. Direktivi za barem jedno sredstvo za zaštitu bilja koje sadrži tu aktivnu tvar. Stoga je u skladu s odredbama članka 6. stavka 2., podnositelj zahtjeva dostavio dokumentaciju Komisiji i ostalim državama članicama.

               (4)

               Dokumentacija je proslijeđena Stalnom odboru za biljno zdravstvo 5. lipnja 2001.

               (5)

               Sukladno članku 6. stavku 3. Direktive potrebno je na razini Zajednice službeno utvrditi ispunjava li načelno sva dokumentacija zahtjeve u pogledu podataka i informacija predviđene u Prilogu II. te, u pogledu barem jednog sredstva za zaštitu bilja koje sadrži predmetnu aktivnu tvar, zahtjeve iz Priloga III. Direktivi.

               (6)

               Takva potvrda potrebna je kako bi se nastavilo detaljno razmatranje dokumentacije kao i da bi se državama članicama omogućilo davanje privremenih odobrenja za sredstva za zaštitu bilja koja sadrže tu aktivnu tvar u skladu s člankom 8. stavkom 1. Direktive.

               (7)

               Ova Odluka ne dovodi u pitanje pravo Komisije zatražiti od podnositelja zahtjeva dostavu daljnjih podataka ili informacija državi članici izvjestiteljici radi pojašnjavanja određenih točaka iz dokumentacije. Zahtjev za dostavu daljnjih podataka potrebnih za pojašnjenje dokumentacije ne utječe na rok za podnošenje izvješća iz uvodne izjave 9.

               (8)

               Države članice i Komisija suglasne su da Njemačka nastavi detaljno razmatranje dokumentacije za petoksamid.

               (9)

               Njemačka će izvijestiti Komisiju, što je prije moguće a najkasnije u roku od jedne godine od datuma objave ove Odluke, o zaključcima razmatranja uz koje će dostaviti sve preporuke za uvrštavanje ili neuvrštavanje te sve uvjete koji se na to odnose.

               (10)

               Mjere predviđene ovom Odlukom u skladu su s mišljenjem Stalnog odbora za biljno zdravstvo,

         DONIJELA JE OVU ODLUKU:
   Članak 1.
   Dokumentacija koju su tvrtke Stahler Agrochemie GmbH & Co. KG, Tokuyama Europe GmbH i Tomen France SA podnijele Komisiji i državama članicama radi uvrštavanja petoksamida kao aktivne tvari u Prilog I. Direktivi 91/414/EEZ, a koja je upućena Stalnom odboru za biljno zdravstvo 5. lipnja 2001., načelno udovoljava zahtjevima za podacima i informacijama iz Priloga II. Direktivi. Dokumentacija udovoljava zahtjevima za podacima i informacijama iz Priloga III. Direktivi za barem jedno sredstvo za zaštitu bilja koje sadrži petoksamid, vodeći računa o predloženim uporabama.
   Članak 2.
   Ova je Odluka upućena državama članicama.

      Sastavljeno u Bruxellesu 30. srpnja 2001.

            Za Komisiju

         David BYRNE

            Član Komisije

      (1)  SL L 230, 19.8.1991., str. 1.

      (2)  SL L 176, 29.6.2001., str. 61.


Odluka Komisije od 17/05/2016 u kojoj se određuje koncentracija kompatibilna sa zajedničkim tržištem (Predmet br. COMP/M.7941 - SAINT-GOBAIN GLASS FRANCE / CORNING / JV) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: 2002/111/EZ: Odluka Komisije od 11. veljače 2002. o izmjeni Direktive 92/33/EEZ s ciljem produljenja odstupanja koje se odnosi na uvjete uvoza za reprodukcijski sadni materijal povrća iz trećih zemalja (priopćena pod brojem dokumenta C(2002) 427)  Tekst značajan za EGP

text:
               03/Sv. 45

               HR

               Službeni list Europske unije

               125

         32002D0111

               L 041/43

               SLUŽBENI LIST EUROPSKE UNIJE

         ODLUKA KOMISIJE
   od 11. veljače 2002.
   o izmjeni Direktive 92/33/EEZ s ciljem produljenja odstupanja koje se odnosi na uvjete uvoza za reprodukcijski sadni materijal povrća iz trećih zemalja
   (priopćena pod brojem dokumenta C(2002) 427)
   (Tekst značajan za EGP)
   (2002/111/EZ)
   KOMISIJA EUROPSKIH ZAJEDNICA,
   Uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 92/33/EEZ od 28. travnja 1992. o stavljanju na tržište reprodukcijskog sadnog materijala povrća, osim sjemena (1), kako je zadnje izmijenjena Odlukom Vijeća 1999/29/EZ (2), a posebno njezin članak 16. stavak 2., drugi podstavak,
   budući da:

               (1)

               Komisija u skladu s člankom 16. stavkom 1. Direktive 92/33/EEZ mora odlučiti odgovara li reprodukcijski sadni materijal povrća, osim sjemena, proizveden u trećoj zemlji, a koji nudi ista jamstva glede obveza dobavljača, identiteta, osobina, zdravlja biljke, mjera za uzgoj, ambalaže, mjera nadzora, označavanja i pakiranja, u svakom smislu reprodukcijskog sadnog materijala povrća, osim sjemena, proizvedenom u Zajednici, te zadovoljava li zahtjeve i uvjete te direktive.

               (2)

               Međutim, trenutačno raspoloživi podaci o uvjetima koji se primjenjuju u trećim zemljama još uvijek nisu dostatni da bi u ovom trenutku omogućili Komisiji donijeti bilo koju takvu odluku u odnosu na bilo koju treću zemlju.

               (3)

               Kako bi se spriječilo remećenje tržišnih zakonitosti, državama članicama, koje iz trećih zemlja uvoze reprodukcijski sadni materijal povrća, osim sjemena, treba dopustiti da za takve proizvode nastave primjenjivati uvjete Komisije odgovarajuće onima koji se odnose na slične proizvode u skladu s člankom 16. stavkom 2. Direktive 92/33/EEZ.

               (4)

               Razdoblje primjene izuzeća određeno člankom 16. stavkom 2., prvim podstavkom Direktive 92/33/EEZ, koja je produžena do 31. prosinca 2001. Odlukom 1999/92/EZ treba sukladno produljiti.

               (5)

               Mjere navedene u ovoj Odluci u skladu su s mišljenjem Stalnog odbora za sjeme i reprodukcijski materijal u poljoprivredi, hortikulturi i šumarstvu,

         DONIJELA JE OVU ODLUKU:
   Članak 1.
   U prvom podstavku članka 16. stavka 2. Direktive 92/33/EEZ, datum „31. prosinca 2001.“ zamjenjuje se datumom „31. prosinca 2004.“
   Članak 2.
   Ova je Odluka upućena državama članicama.

      Sastavljeno u Bruxellesu 11. veljače 2002.

            Za Komisiju

         David BYRNE

            Član Komisije

      (1)  SL L 157, 10.6.1992., str. 1.

      (2)  SL L 8, 14.1.1999., str. 29.


title: 1999/303/EZ: Odluka Komisije od 12. travnja 1999. o zajedničkom tehničkom propisu za priključivanje terminalne opreme koja podržava uslugu govorne telefonije za opravdane slučajeve na analogne javne komutirane telefonske mreže (PSTN) i čije se mrežno adresiranje, ako je predviđeno, izvodi dvotonskom višefrekvencijskom (DTMF) signalizacijom (priopćena pod brojem dokumenta C(1999) 874)  Tekst značajan za EGP

text:
               13/Sv. 044

               HR

               Službeni list Europske unije

               68

         31999D0303

               L 118/55

               SLUŽBENI LIST EUROPSKE UNIJE

               12.04.1999.

      ODLUKA KOMISIJE

   od 12. travnja 1999.
   o zajedničkom tehničkom propisu za priključivanje terminalne opreme koja podržava uslugu govorne telefonije za opravdane slučajeve na analogne javne komutirane telefonske mreže (PSTN) i čije se mrežno adresiranje, ako je predviđeno, izvodi dvotonskom višefrekvencijskom (DTMF) signalizacijom
   (priopćena pod brojem dokumenta C(1999) 874)
   (Tekst značajan za EGP)
   (1999/303/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu 98/13/EZ Europskog parlamenta i Vijeća od 12. veljače 1998. o telekomunikacijskoj terminalnoj opremi i opremi za satelitske zemaljske postaje, uključujući uzajamno priznavanje njihove sukladnosti (1), a posebno drugu alineju njezina članka 7. stavka 2., budući da:

               (1)

               U Odluci Vijeća 98/482/EZ od 20. srpnja 1998. o zajedničkom tehničkom propisu za priključne zahtjeve za priključivanje terminalne opreme (uz izuzeće terminalne opreme koja podržava uslugu govorne telefonije za opravdane slučajeve) na analogne javne komutirane telefonske mreže (PSTN) te čije se mrežno adresiranje, ako je predviđeno, izvodi dvotonskom višefrekvencijskom (DTMF) signalizacijom (2), isključena je terminalna oprema koja podržava uslugu govorne telefonije za opravdane slučajeve.

               (2)

               Komisija je prepoznala da terminalna oprema koja podržava uslugu govorne telefonije za opravdane slučajeve treba biti obuhvaćena zajedničkim tehničkim propisom i utvrdila je povezanu izjavu o području primjene.

               (3)

               Tehnički razvoj odgovarajuće usklađene norme dostatno je napredovao, tako da je poznato da se njezin sadržaj ne razlikuje bitno od sadržaja usklađene norme navedene u Odluci Vijeća 98/482/EZ; budući da je stoga prikladno uz manja izuzeća usvojiti postojeću usklađenu normu kako bi se osigurala osnova za priključne zahtjeve za terminalne uređaje koji podržavaju uslugu govorne telefonije za opravdane slučajeve; budući da se to može postići ovom Odlukom Komisije kojom se dopunjuje Odluka 98/482/EZ; budući da će to dovesti do uporabe iste usklađene norme za priključne zahtjeve za sve vrste terminalnih uređaja priključenih na mrežu PSTN; budući da je takva razborita primjena bitnih zahtjeva, vodeći računa o najnovijim tehničkim dostignućima i gospodarskim prednostima, predviđena u uvodnim izjavama Direktive 98/13/EZ.

               (4)

               Nacionalne javne telefonske mreže neprekidno su se tehnički razvijale tijekom 20. stoljeća i jer je u početku njihov razvoj bio nezavisan, među mrežama će ostati velike tehničke razlike.

               (5)

               Među mrežama PSTN postoje tehničke razlike i najznačajnije među njima opisane su u smjernicama EG 201 121 Europskog instituta za telekomunikacijske norme (ETSI).

               (6)

               Te smjernice mogu sadržavati korisne informacije za proizvođače.

               (7)

               Prijavljena tijela stoga moraju osigurati da su proizvođači svjesni tih razlika.

               (8)

               U prijelaznom razdoblju treba omogućiti daljnje odobravanje terminalne opreme prema nacionalnim propisima.

               (9)

               Proizvođači uz sve proizvode odobrene u skladu s ovom Odlukom prilažu obavijest o tome; budući da proizvođači sastavljaju izjavu o sukladnosti mreže; budući da prijavljena tijela osiguravaju da su proizvođači svjesni tih obveza; budući da prijavljena tijela obavješćuju druga prijavljena tijela o sukladnosti mreže kad god je izdano odobrenje prema ovoj Odluci.

               (10)

               Oprema obuhvaćena ovom Odlukom koja je prije kraja prijelaznog razdoblja odobrena prema nacionalnim propisima može se nastaviti stavljati na dotično nacionalno tržište i u uporabu.

               (11)

               Zajednički tehnički propis predviđen ovom Odlukom u skladu je s mišljenjem Odbora za odobravanje telekomunikacijske opreme (ACTE),

         DONIJELA JE OVU ODLUKU:
   Članak 1.
   1.   Ova se Odluka primjenjuje na terminalnu opremu koja je namijenjena priključivanju na analogni PSTN i koja je obuhvaćena usklađenom normom navedenom u članku 2. stavku 1. Odluke Komisije 98/576/EZ (3).
   2.   Ovom se Odlukom utvrđuje zajednički tehnički propis za priključne zahtjeve za terminalnu opremu za analogni PSTN navedenu u stavku 1. gdje se mrežno adresiranje, ako je predviđeno, izvodi putem DTMF-a. Ova Odluka ne obuhvaća zahtjeve koji se odnose na međudjelovanje terminalne opreme putem javne telekomunikacijske mreže kako je utvrđeno u članku 5. točki (g) Direktive 98/13/EZ.
   Članak 2.
   1.   Zajednički tehnički propis uključuje usklađenu normu koju je pripremilo odgovarajuće normizacijsko tijelo i pritom, u mjeri u kojoj je to moguće, primijenilo bitne zahtjeve navedene u članku 5. točkama (d) i (f) Direktive 98/13/EZ. Upućivanje na normu navedeno je u Prilogu I.
   2.   Zajedničkim tehničkim propisom omogućuje se da se terminalni uređaji:

               (a)

               ispituju u užem području uvjeta napajanja kako je utvrđeno u Prilogu IV. točki 1.;

               (b)

               koji nisu namijenjeni priključivanju na bilo koju mrežu PSTN sa strujom petlje manjom od 18 mA ispituju u užem području uvjeta napajanja kako je utvrđeno u Prilogu IV. točki 2.

         3.   Terminalna oprema obuhvaćena člankom 1. stavkom 2. ove Odluke mora biti u skladu sa zajedničkim tehničkim propisom navedenim u stavcima 1. i 2., mora ispunjavati bitne zahtjeve navedene u članku 5. točkama (a) i (b) Direktive 98/13/EZ i mora ispunjavati zahtjeve svih drugih primjenljivih direktiva, a posebno direktiva Vijeća 73/23/EEZ (4) i 89/336/EEZ (5).
   Članak 3.
   1.   Za terminalnu opremu obuhvaćenu člankom 1. stavkom 2. ove Odluke prijavljena tijela određena za provedbu postupaka navedenih u članku 10. Direktive 98/13/EZ upotrebljavaju ili osiguravaju uporabu primjenljivih dijelova usklađene norme navedene u članku 2. točki 1.
   2.   Prijavljena tijela osiguravaju:

               (a)

               da su proizvođači ili drugi podnositelji zahtjeva upoznati sa savjetodavnim napomenama sadržanim u smjernicama ETSI-ja EG 201 121 uključujući sve njihove izmjene; i

               (b)

               da su proizvođači upoznati s tim da uz sve proizvode odobrene prema ovoj Odluci moraju priložiti obavijest u obliku navedenom u Prilogu II.; i

               (c)

               da proizvođači daju izjave o sukladnosti mreže u obliku navedenom u Prilogu III.

         3.   Prijavljena tijela obavješćuju druga prijavljena tijela o izjavama o sukladnosti mreže pri dodjeli odobrenja prema ovoj Odluci.
   Članak 4.
   1.   Nacionalni propisi o homologaciji za opremu obuhvaćenu usklađenom normom navedenom u članku 2. stavku 1. prestaju se primjenjivati s učinkom od 15 mjeseci nakon priopćenja ove Odluke.
   2.   Terminalna oprema već odobrena prema takvim nacionalnim propisima o homologaciji može se nastaviti stavljati na tržište i u uporabu.
   Članak 5.
   Ova je Odluka upućena državama članicama.

      Sastavljeno u Bruxellesu 12. travnja 1999.

            Za Komisiju

         Martin BANGEMANN

            Član Komisije

      (1)  SL L 74, 12.3.1998., str. 1.

      (2)  SL L 216, 4.8.1998., str. 8.

      (3)  SL L 278, 15.10.1998., str. 40.

      (4)  SL L 77, 26.3.1973., str. 29.

      (5)  SL L 139, 23.5.1989., str. 19.
   PRILOG I.

      Upućivanje na primjenljivu usklađenu normu

   Usklađena norma navedena u članku 2. ove Odluke je:
   Attachment requirements for pan-European approval for connection to the analogue public switched telephone networks (PSTNs) of TE (excluding TE supporting the voice telephony service) in which network addressing, if provided, is by means of dual tone multi-frequency (DTMF) signalling
   [Priključni zahtjevi za paneuropsko odobrenje priključivanja terminalne opreme (osim terminalne opreme koja podržava uslugu govorne telefonije) na analogne javne komutirane telefonske mreže (PSTN) čije se mrežno adresiranje, ako je predviđeno, izvodi dvotonskom višefrekvencijskom (DTMF) signalizacijom]
   ETSI
   Europski institut za telekomunikacijske norme
   Tajništvo ETSI-ja
   TBR 21 – siječanj 1998.
   (bez predgovora i ograničenja područja primjene na terminalnu opremu koja ne podržava uslugu govorne telefonije za opravdane slučajeve)

      Dodatne informacije

   Europski institut za telekomunikacijske norme priznat je u skladu s Direktivom Vijeća 98/34/EZ (1).
   Gore navedena usklađena norma izrađena je prema mandatu izdanom u skladu s odgovarajućim postupcima iz Direktive 98/34/EZ.
   Puni tekst gore navedene usklađene norme može se dobiti na adresama:

                           Europski institut za telekomunikacijske norme

                           650, route des Lucioles

                           F-06921 Sophia Antipolis Cedex

               ili

                           Europska komisija

                           DGXIII/A/2 – (BU 31, 1/7)

                           Rue de la Loi/Wetstraat 200

                           B-1049 Bruxelles

         ili od bilo koje druge organizacije odgovorne za stavljanje na raspolaganje normi ETSI-ja, čiji se popis može naći na internetskoj adresi www.ispo.cec.be.

      (1)  SL L 204, 21.7.1998., str. 37.
   PRILOG II.
   Tekst obavijesti koju proizvođači prilažu uz proizvode odobrene prema ovoj Odluci

      „Oprema je odobrena u skladu s Odlukom Komisije 1999/303/EZ za paneuropsko priključivanje na javnu komutiranu telefonsku mrežu (PSTN). Međutim, zbog razlika među pojedinim mrežama PSTN u različitim zemljama, odobrenje samo po sebi ne daje bezuvjetno osiguranje za uspješan rad u svakoj priključnoj točki mreže PSTN.
      U slučaju poteškoća trebate se obratiti najbližem dobavljaču opreme.”

      Napomena: Proizvođač treba osigurati da su prodavač i korisnik opreme jasno upoznati s gore navedenim informacijama putem ambalaže i/ili korisničkih priručnika (ili drugih načina obavješćivanja korisnika).

   PRILOG III.

      Izjava o sukladnosti mreže koju proizvođač daje prijavljenom tijelu i dobavljaču

   U izjavi se navode mreže za koje je oprema namijenjena i sve prijavljene mreže u kojima se mogu pojaviti poteškoće u vezi s međudjelovanjem opreme.

      Izjava o sukladnosti mreže koju proizvođač daje korisniku

   U izjavi se navode mreže za koje je oprema namijenjena te sve prijavljene mreže u kojima se mogu pojaviti poteškoće u vezi s međudjelovanjem opreme. Proizvođač također prilaže izjavu u kojoj jasno navodi u kojim je slučajevima sukladnost mreže ovisna o fizičkim i programskim postavkama prospajanja. Također će savjetovati korisniku da se obrati dobavljaču ako opremu želi upotrijebiti u drugoj mreži.
   PRILOG IV.
   1.   Područje uvjeta napajanja

   Niže navedeno ublažavanje uvjeta primjenjuje se na zahtjeve norme navedene u Prilogu I. točkama 4.6.2., 4.7. (uključujući sve primjenljive podtočke) i 4.8. (uključujući sve primjenljive podtočke).

      Otpornik od 3 200 Ω zamjenjuje se otpornikom od 2 800 Ω.

   2.   Područje uvjeta napajanja terminalne opreme koja nije namijenjena priključivanju na bilo koju mrežu PSTN sa strujom petlje manjom od 18 mA

   Niže navedeno ublažavanje uvjeta primjenjuje se na zahtjeve norme navedene u Prilogu I. točkama 4.6.2, 4.7. (uključujući sve primjenljive podtočke) i 4.8. (uključujući sve primjenljive podtočke).

      Za terminalnu opremu koju je proizvođač prijavio za uporabu samo na vodovima kojima se osigurava struja petlje od 18 mA ili više, otpornik od 2 800 Ω zamjenjuje se otpornikom od 2 300 Ω.


Odluka Komisije od 28/06/2016 u kojoj se određuje koncentracija kompatibilna sa zajedničkim tržištem (Predmet br. COMP/M.7965 - WORLD FUEL SERVICES CORPORATION / CERTAIN AVIATION FUELS ASSETS BELONGING TO EXXON) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: Odluka Vijeća br. 377/2014/EU od 12. lipnja 2014. o porezu AIEM primjenjivom na Kanarskim otocima

text:
               21.6.2014

               HR

               Službeni list Europske unije

               L 182/4

         ODLUKA VIJEĆA br. 377/2014/EU
   od 12. lipnja 2014.
   o porezu AIEM primjenjivom na Kanarskim otocima
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 349.,
   uzimajući u obzir prijedlog Europske komisije,
   uzimajući u obzir mišljenje Europskog parlamenta,
   u skladu s posebnim zakonodavnim postupkom,
   budući da:

               (1)

               Prema članku 349. Ugovora o funkcioniranju Europske unije (UFEU), Vijeće, vodeći računa o strukturno uvjetovanom društvenom i gospodarskom stanju najudaljenijih regija, koje je još više pogoršano njihovom udaljenošću, otočnim položajem, malom veličinom, složenom topografijom i klimom te njihovom gospodarskom ovisnošću o nekoliko proizvoda, donosi posebne mjere kojima nastoji utvrditi uvjete za primjenu Ugovorâ na te regije, uključujući zajedničke politike.

               (2)

               Stoga bi trebalo donijeti posebne mjere kako bi se utvrdili uvjeti za primjenu UFEU-a na te regije. Takvim mjerama trebalo bi se uzeti u obzir posebne značajke i ograničenja tih regija, bez ugrožavanja cjelovitosti i dosljednosti pravnog poretka Unije, uključujući unutarnje tržište i zajedničke politike.

               (3)

               Najznačajnije ograničenje utvrđeno na Kanarskim otocima jest velika ovisnost njihovog gospodarstva o uslužnom sektoru, posebno turizmu, zajedno s niskim udjelom industrije u BDP-u Kanarskih otoka.

               (4)

               Na drugom mjestu jest izoliranost kao sastavno obilježje arhipelaga, koja sprečava slobodno kretanje osoba, robe i usluga. Povećala se ovisnost o određenim vrstama prijevoza, zračnom i pomorskom prijevozu, budući da su to vrste prijevoza koje još nisu potpuno liberalizirane. Nadalje, troškovi proizvodnje veći su jer su te vrste prijevoza manje učinkovite i skuplje od cestovnog ili željezničkog prijevoza.

               (5)

               Nadalje, sljedeća posljedica izolacije jesu veći troškovi proizvodnje koji proizlaze iz ovisnosti o sirovinama i energiji, iz obveze stvaranja zaliha i iz poteškoća koje utječu na nabavu opreme za proizvodnju.

               (6)

               Mala veličina tržišta i niska razina izvozne djelatnosti, geografska rascjepkanost arhipelaga i obveza održavanja raznolikih, no malih proizvodnih linija kako bi se ispunili zahtjevi malog tržišta, ograničavaju mogućnosti za ostvarenje ekonomije razmjera.

               (7)

               U mnogim je slučajevima teže ili skuplje koristiti se specijaliziranim uslugama i uslugama održavanja te osposobljavanjem za rukovodeći kadar i tehničare, podugovoriti ili promicati širenje poslovanja izvan tržišta Kanarskih otoka. Zbog malog raspona načina distribucije dolazi do stvaranja prevelikih zaliha.

               (8)

               U pogledu zaštite okoliša, odlaganje industrijskog otpada i obrada otrovnog otpada dovode do većih troškova zaštite okoliša. Ti su troškovi veći jer ne postoje postrojenja za recikliranje, osim za određene proizvode, te se otpad mora prevoziti na kopno, a otrovni otpad mora se obrađivati izvan Kanarskih otoka.

               (9)

               Na temelju gore navedenog te obavijesti španjolskih tijela Komisiji od 4. ožujka 2013., trebalo bi obnoviti odobrenje za primjenu izuzeća od poreza na popis proizvoda za koje se dopušta izuzeće za lokalne proizvode.

               (10)

               Odlukom Vijeća 2002/546/EZ (1), donesenom na temelju članka 299. Ugovora o EZ-u, Španjolskoj se do 31. prosinca 2011. odobrila primjena izuzeća od poreza poznatog pod nazivom „Arbitrio sobre Importaciones y Entregas de Mercancías en las Islas Canarias” („AIEM”) ili njegova smanjenja za određene proizvode koji su proizvedeni lokalno na Kanarskim otocima. Prilog toj Odluci sadržava popis proizvoda na koje se mogu primjenjivati izuzeća od poreza i smanjenja poreza. Razlika između oporezivanja proizvoda proizvedenih lokalno i oporezivanja ostalih proizvoda ne smije prelaziti 5, 15 ili 25 postotnih bodova, ovisno o proizvodu.

               (11)

               Odlukom Vijeća br. 895/2011/EU (2) izmijenjena je Odluka 2002/546/EZ, čime se razdoblje njezine primjene produljilo do 31. prosinca 2013.

               (12)

               Odlukom Vijeća br. 1413/2013/EU (3) dalje je izmijenjena je Odluka 2002/546/EZ, čime se razdoblje njezine primjene produljilo do 30. lipnja 2014.

               (13)

               Cilj poreza AIEM samostalni je razvoj sektorâ industrijske proizvodnje Kanarskih otoka i diversifikacija gospodarstva Kanarskih otoka.

               (14)

               Najveća izuzeća koja se mogu primijeniti na dotične industrijske proizvode razlikuju se u rasponu od 5 % do 15 %, ovisno o sektoru i proizvodu.

               (15)

               Unatoč tome, najveće izuzeće primjenjivo na gotove duhanske proizvode više je zato što je duhanski sektor izniman slučaj. Duhanska industrija, koja se uvelike proširila na Kanarskim otocima, znatno se smanjuje već niz godina. Gore navedena tradicionalna ograničenja otočnog položaja jedan su od uzroka smanjenja lokalne proizvodnje duhana na Kanarskim otocima. Postoje razlozi za zadržavanje znatnog izuzeća za duhan. Izuzeće od oporezivanja izravno je povezano s ciljem održavanja proizvodnje na Kanarskim otocima.

               (16)

               Ciljevi promicanja socijalno-gospodarskog razvoja Kanarskih otoka na nacionalnoj se razini odražavaju u svrsi poreza i načinima raspoređivanja prihoda koji se njime stvara. Uvrštenje prihoda od tog poreza u sredstva gospodarskog i poreznog sustava Kanarskih otoka i njegova upotreba za strategiju gospodarskog i socijalnog razvoja, uključujući promicanje lokalnih djelatnosti, pravna je obveza.

               (17)

               Izuzeća od poreza AIEM ili njegova smanjenja trebala bi se primjenjivati 6,5 godina. Usprkos tome, bit će potrebno procijeniti rezultate takvih izuzeća ili smanjenja. Stoga bi španjolska tijela Komisiji trebala dostaviti izvješće o primjeni izuzeća od poreza AIEM ili njegovih smanjenja najkasnije do 30. rujna 2017., kako bi se provjerio učinak poduzetih mjera i njihov doprinos promicanju ili održavanju lokalnih gospodarskih djelatnosti, vodeći računa o ograničenjima koja utječu na najudaljenije regije. Prema potrebi, na temelju toga će se preispitati područje primjene i izuzeća odobrena u skladu s pravilima Unije.

               (18)

               Porezne pogodnosti odobrene AIEM-om trebaju ostati proporcionalne tako da se njima ne ugrožavaju cjelovitost i dosljednost pravnog poretka Unije, uključujući očuvanje nenarušenog tržišnog natjecanja na unutarnjem tržištu i politika državnih potpora.

               (19)

               Ovom se Odlukom ne dovodi u pitanje moguća primjena članaka 107. i 108. UFEU-a,

         DONIJELO JE OVU ODLUKU:
   Članak 1.
   1.   Odstupajući od članaka 28., 30. i 110. UFEU-a, španjolskim tijelima odobrava se do 31. prosinca 2020. utvrditi, za proizvode koji su navedeni u Prilogu i koji su proizvedeni lokalno na Kanarskim otocima, potpuna izuzeća od poreza poznatog pod nazivom „Arbitrio sobre Importaciones y Entregas de Mercancías en las Islas Canarias” („AIEM”) ili njegova djelomična smanjenja. Ta izuzeća ili smanjenja moraju biti dio strategije za gospodarski i socijalni razvoj Kanarskih otoka i moraju pridonijeti promicanju lokalnih djelatnosti.
   2.   Primjenom potpunih izuzeća ili smanjenja navedenih u stavku 1. ne smije doći do razlika većih od:

               (a)

               5 % za proizvode navedene u odjeljku A Priloga;

               (b)

               10 % za proizvode navedene u odjeljku B Priloga;

               (c)

               15 % za proizvode navedene u odjeljku C Priloga;

               (d)

               25 % za proizvode navedene u odjeljku D Priloga. Usprkos tome, nadležna španjolska tijela mogu utvrditi najniži porez na cigarete koji ne prelazi 18 EUR za 1 000 cigareta, primjenjivo samo ako je porez AIEM zbog primjene općih vrsta poreza niži od tog iznosa.

         Članak 2.
   Španjolska tijela do 30. rujna 2017. Komisiji podnose izvješće o primjeni mjera iz članka 1. kako bi se provjerio učinak poduzetih mjera i njihov doprinos promicanju ili održavanju lokalnih gospodarskih djelatnosti, vodeći računa o ograničenjima u najudaljenijim regijama.
   Na temelju toga, Komisija podnosi Vijeću izvješće koje sadržava potpunu analizu gospodarskih i socijalnih aspekata i, prema potrebi, prijedlog za prilagodbu odredaba ove Odluke.
   Članak 3.
   Ova se Odluka primjenjuje od 1. srpnja 2014.
   Članak 4.
   Ova je Odluka upućena Kraljevini Španjolskoj.

      Sastavljeno u Luxembourgu 12. lipnja 2014.

            Za Vijeće

            Predsjednik

         Y. MANIATIS

      (1)  Odluka Vijeća 2002/546/EZ od 20. lipnja 2002. o porezu AIEM koji se primjenjuje na Kanarskim otocima (SL L 179, 9.7.2002., str. 22.).

      (2)  Odluka Vijeća br. 895/2011/EU od 19. prosinca 2011. o izmjeni Odluke 2002/546/EZ u pogledu razdoblja primjene (SL L 345, 29.12.2011., str. 17.).

      (3)  Odluka Vijeća br. 1413/2013/EU od 17. prosinca 2013. o izmjeni Odluke 2002/546/EZ u pogledu razdoblja njezine primjene (SL L 353, 28.12.2013., str. 13.).

      PRILOG
      A.   Popis proizvoda iz članka 1. stavka 2. točke (a) razvrstanih prema nomenklaturi Zajedničke carinske tarife

      Poljoprivredni proizvodi i proizvodi ribarstva:
      0207 11/0207 13
      Mineralne tvari:
      2516900000/6801/6802
      Građevinski materijali:
      3816/3824400000/3824 50/3824904500/3824907000/3824909799/6809
      Kemikalije:
      2804300000/2804400000/3105209000/3208/3209/3210/3212900000/3213/3214/3304990000/3925908000/3401/3402/3406/3814 00 90/3923900000/4012 11 00/4012 12 00/4012 13/4012 19
      Proizvodi kovinoprerađivačke industrije:
      7604/7608
      Proizvodi prehrambene industrije:

                  0210121100/0210121900/0210194000/0210 19 81/0305 41 00/0305430090/

                  0901220000/1101/1102/1601/1602/1704903000/1704905100/1704905500/

                  1704907500/1704907100/1806/1901200000/1901909100/1901 90 99/

                  1904 10 10/1905/2005 20 20/2006003100/2008119600/2008119800/2008 19 92/

                  2008 19 93/2008 19 95/2008 19 99/2309

            Pića:
      2009 11/2009 12 00/2009 19/2009 41/2009 49/2009 50/2009 61/2009 71/2009 79/2009 89/2009 90/2201/2202/2204
      Tekstil i koža:
      6112 31/6112 41
      Papir:
      4818909000/4823908590
      Proizvodi grafičke industrije i nakladništva:
      4910
      B.   Popis proizvoda iz članka 1. stavka 2. točke (b) razvrstanih prema nomenklaturi Zajedničke carinske tarife

      Poljoprivredni proizvodi i proizvodi ribarstva:
      0203 11/0203 12/0203 19/0701 90/0703
      Građevinski materijali:
      2523290000/
      Proizvodi prehrambene industrije:
      0210111100/0210113100/1905/2105
      Papir:
      4808/4819/4823904000
      C.   Popis proizvoda iz članka 1. stavka 2. točke (c) razvrstanih prema nomenklaturi Zajedničke carinske tarife

      Poljoprivredni proizvodi i proizvodi ribarstva:
      0407210000/0407291000/0407901000
      Građevinski materijali:
      2523 90/7010
      Kemikalije:
      3809 91 00/3917 21/3917 23/3917 32 00/3917 33 00/3917 39 00/3917 40 00/3923 10 00/3923 21 00/3923 30 10/3924 10 00
      Proizvodi kovinoprerađivačke industrije:
      7309 00/7610100000/9403208090
      Proizvodi prehrambene industrije:
      0403/0901 21/1902/2103200000/2103 30/2103 90 90/2106 90 98/
      Pića:
      2203/2208 40
      Tekstil i koža:
      6302
      Papir:
      4818 10/4818 20/4818 30/4821
      Proizvodi grafičke industrije i nakladništva:
      4909/4911
      D.   Popis proizvoda iz članka 1. stavka 2. točke (d) razvrstanih prema nomenklaturi Zajedničke carinske tarife

      Duhan:
      2402


title: 2000/351/EZ: Odluka Komisije od 3. svibnja 2000. o postupku označavanja novog zajedničkoga glavnog računala za integrirani računalni veterinarski sustav (priopćena pod brojem dokumenta C(2000) 818)  Tekst značajan za EGP

text:
               03/Sv. 42

               HR

               Službeni list Europske unije

               46

         32000D0351

               L 124/61

               SLUŽBENI LIST EUROPSKE UNIJE

         ODLUKA KOMISIJE
   od 3. svibnja 2000.
   o postupku označavanja novog zajedničkoga glavnog računala za integrirani računalni veterinarski sustav
   (priopćena pod brojem dokumenta C(2000) 818)
   (Tekst značajan za EGP)
   (2000/351/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 90/425/EEZ od 26. lipnja 1990. o veterinarskim i zootehničkim pregledima koji se primjenjuju u trgovini određenim živim životinjama i proizvodima unutar Zajednice s ciljem uspostave unutarnjeg tržišta (1), kako je zadnje izmijenjena Direktivom 92/118/EEZ (2), a posebno njezin članak 20. stavak 3.,
   uzimajući u obzir Odluku Vijeća 92/438/EEZ od 13. srpnja 1992. o kompjuterizaciji veterinarskih postupaka pri uvozu (projekt Shift) i o izmjeni direktiva 90/675/EEZ, 91/496/EEZ, 91/628/EEZ i Odluke 90/424/EEZ, te stavljanju izvan snage Odluke 88/192/EEZ (3), kako je zadnje izmijenjena Aktom o pristupanju Austrije, Finske i Švedske, a posebno njezin članak 12.,
   budući da:

               (1)

               Odlukom 92/373/EEZ (4) Komisija je postavila ANIMO kao glavno računalo, a prema Odluci Komisije 92/486/EEZ (5), kako je zadnje izmijenjena Odlukom 1999/716/EZ (6), glavno računalo ANIMO postat će operativno najkasnije 31. ožujka 2000.

               (2)

               Daljnji rad na razini Zajednice, uključujući studije i seminare u vezi s pregledom arhitekture mreže ANIMO, odnosi se na provedbu veterinarskog sustava koji će integrirati različite računalne aplikacije.

               (3)

               U ovoj fazi potrebno je pobliže odrediti postupke koji će se primijeniti pri određivanju novog zajedničkoga glavnog računala koje će izvršavati sve potrebne usluge unutar integriranog računalnog veterinarskog sustava.

               (4)

               Zajedničko glavno računalo mora zadovoljavati uvjete iz detaljne tehničke specifikacije.

               (5)

               Mjere iz ove Odluke u skladu su s mišljenjem Stalnog veterinarskog odbora,

         DONIJELA JE OVU ODLUKU:
   Članak 1.
   1.   Uzimajući u obzir napredak u tehnologiji prijenosa podataka te uzimajući u obzir nove usluge potrebne za razmjenu informacija između država članica u okviru integriranog računalnog veterinarskog sustava, Komisija izdaje poziv na podnošenje ponuda za zajedničko glavno računalo s početkom od 2000. godine.
   2.   Poziv na podnošenje ponuda iz stavka 1., koji uključuje informacije potrebne za njegovu provedbu (detaljna specifikacija), uključuje minimalne zahtjeve iz tehničkih specifikacija koje se nalaze u Prilogu ovoj Odluci.
   3.   Nastavno na poziv na podnošenje ponuda iz stavka 1., Komisija će za potrebe određivanja glavnog računala odabrati najmanje tri ponuđača koji zadovoljavaju uvjete iz tehničke specifikacije iz stavka 2.
   Članak 2.
   Ova je Odluka upućena državama članicama.

      Sastavljeno u Bruxellesu 3. svibnja 2000.

            Za Komisiju

         David BYRNE

            Član Komisije

      (1)  SL L 224, 18.8.1990., str. 29.

      (2)  SL L 62, 15.3.1993., str. 49.

      (3)  SL L 243, 25.8.1992., str. 27.

      (4)  SL L 195, 14.7.1992., str. 31.

      (5)  SL L 291, 7.10.1992., str. 20.

      (6)  SL L 289, 11.11.1999., str. 1.

      PRILOG
      TEHNIČKA SPECIFIKACIJA ZA ZAJEDNIČKO GLAVNO RAČUNALO
      1.   Opći zahtjevi

      Glavno računalo za razmjenu i obradu poruka i drugih podataka mora postati operativno najkasnije 1. travnja 2001.
      Ono mora sadržavati sljedeće elemente:

                  (a)

                  računala odgovarajućeg broja i izvedaba koja će osiguravati upravljanje velikim količinama podataka te prihvat veterinarskih aplikacija, baza podataka i referentnih datoteka;

                  (b)

                  oprema (hardver i softver) koja osigurava upravljanje višeprotokolnom komunikacijom između različitih mreža koje dopuštaju simultani pristup većem broju korisnika;

                  (c)

                  usluge elektroničkih poruka koje su u skladu s međunarodnim standardima;

                  (d)

                  sadržaji i usluge web tipa;

                  (e)

                  usluge prijenosa datoteka;

                  (f)

                  kapacitet pohrane podataka dostatan za jednu godinu;

                  (g)

                  arhiviranje sadržaja za vrijeme ugovorenog razdoblja;

                  (h)

                  mogućnost dodatne pohrane i neodložnog uklanjanja programa koji se nalaze u radnoj memoriji u slučaju poremećaja u radu računala.

            Glavno računalo mora biti funkcijski povezano s postojećim sustavima kao što su nacionalni poslužitelji ili sustavi u nacionalnoj veterinarskoj administraciji usklađeni s međunarodnim standardima.
      Glavno računalo mora biti raspoloživo svaki dan, dvadeset i četiri sata dnevno.
      2.   Format i volumen isporučenih podataka

      Format poruke postojećih aplikacija mora biti ASCII s definiranim znakovima te mora biti sposoban razvijati se prema drugim strukturiranim formatima. Procijenjeni broj poruka isporučenih tijekom dana iznosi 4 000. Kao posljedica toga, upravljanje glavnim računalom uključuje otprilike 4 000 ulaznih i 8 000 izlaznih operacija dnevno.
      Ostali isporučeni podaci uglavnom su referentne i podatkovne datoteke te softveri aplikacija.
      3.   Kapacitet sustava

      Sustav mora moći upravljati s 2 000 potencijalnih korisnika. No, s obzirom da se razdoblja korištenja mogu razlikovati, procijenjeni broj istovremenih korisnika (input i output) iznosit će prosječno 70 i najviše 100. Ako je potrebno, taj se kapacitet mora proširiti kako bi se jamčila određena razina usluge. Sustav mora moći upravljati korisnicima na čekanju.
      4.   Sljedivost poruke

      Glavno računalo mora osigurati i pratiti sljedivost poruka. Ono mora osigurati održavanje komunikacijskih mreža i ponovnu uspostavu prekinutih komunikacija te mora posjedovati elemente sljedivosti poruke koji se mogu tražiti u bilo koje vrijeme.
      5.   Sigurnost sustava i podataka

      Glavno računalo mora imati niz striktnih i koherentnih odredaba za zaštitu i integritet podataka. Podatke ne treba koristiti glavno računalo.
      Pristup sustavima mora se zaštititi i kontrolirati nizom sigurnosnih procedura za koje se koriste različite metode kao što su korisnički ID i ovjera odašiljača poruka od glavnog računala.
      Niz mjera za dodatnu pohranu i povrat podataka u sustavu mora biti moguć i u funkciji na glavnom računalu tako da se ne izgubi niti jedna informacija zbog pogreške u hardveru.
      Glavnim računalom mora rukovati dovoljan broj kvalificiranih djelatnika.
      6.   Pomoć

      Služba za pomoć mora biti na raspolaganju 12 sati dnevno, od 7.00 do 19.00 h, u prostorijama u kojima se nalazi glavno računalo, kako bi pokušala riješiti bilo kakav problem u komunikaciji.
      Sve aplikacije moraju imati on-line podršku.
      7.   Upravljanje sustavom

      Radi upravljanja troškovima, glavno računalo mora omogućiti statistiku upravljanja koja se odnosi na tijek poruka, diseminaciju referentnih datoteka, ispad komunikacijske mreže te uključuje sve parametre korištenja.


Odluka Komisije od 11/05/2016 u kojoj se određuje koncentracija kompatibilna sa zajedničkim tržištem (Predmet br. COMP/M.7858 - INEOS / CELANESE ASSETS) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


Odluka Komisije od 12/02/2015 u kojoj se određuje koncentracija kompatibilna sa zajedničkim tržištem (Predmet br. COMP/M.7457 - CVC / PAROC) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: 2007/689/EZ: Odluka Komisije od 25. listopada 2007. o izmjeni Dodatka Prilogu VI. Aktu o pristupanju Bugarske i Rumunjske u pogledu određenih objekata za preradu mlijeka u Bugarskoj (priopćena pod brojem dokumenta C(2007) 5170)  Tekst značajan za EGP

text:
               03/Sv. 039

               HR

               Službeni list Europske unije

               220

         32007D0689

               L 282/60

               SLUŽBENI LIST EUROPSKE UNIJE

               25.10.2007.

      ODLUKA KOMISIJE

   od 25. listopada 2007.
   o izmjeni Dodatka Prilogu VI. Aktu o pristupanju Bugarske i Rumunjske u pogledu određenih objekata za preradu mlijeka u Bugarskoj
   (priopćena pod brojem dokumenta C(2007) 5170)
   (Tekst značajan za EGP)
   (2007/689/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Akt o pristupanju Bugarske i Rumunjske, a posebno prvi podstavak stavka (f) poglavlja 4. odjeljka B Priloga VI. tom Aktu,
   budući da:

               (1)

               Uredba (EZ) br. 852/2004 Europskog parlamenta i Vijeća od 29. travnja 2004. o higijeni hrane (1) i Uredba (EZ) br. 853/2004 Europskog parlamenta i Vijeća od 29. travnja 2004. o utvrđivanju određenih higijenskih pravila za hranu životinjskog podrijetla (2) predviđaju određene strukturne zahtjeve za objekte obuhvaćene tim Uredbama.

               (2)

               Prilog VI., poglavlje 4., odjeljak B, stavci (a) i (c) Akta o pristupanju Bugarske i Rumunjske predviđa da se određeni strukturni zahtjevi utvrđeni u tim Uredbama ne primjenjuju na objekte u Bugarskoj navedene u poglavlju I. i II. Dodatka Prilogu VI. Aktu o pristupanju do 31. prosinca 2009., podložno određenim uvjetima.

               (3)

               Poglavlje I. Dodatka Prilogu VI. navodi objekte koji udovoljavaju zahtjevima, ovlaštene za primanje i prerađivanje, bez odvajanja, mlijeka koje udovoljava zahtjevima i mlijeka koje ne udovoljava zahtjevima, dok poglavlje II. tog Dodatka navodi objekte koji udovoljavaju zahtjevima, ovlaštene za primanje i prerađivanje, odvojeno, mlijeka koje udovoljava zahtjevima i mlijeka koje ne udovoljava zahtjevima.

               (4)

               Ti popisi objekata izmijenjeni su Odlukom Komisije 2007/26/EZ od 22. prosinca 2006. o izmjeni Dodatka Prilogu VI. Aktu o pristupanju Bugarske i Rumunjske u pogledu određenih objekata za preradu mlijeka u Bugarskoj (3).

               (5)

               Bugarska je sada preispitala tanje u sektoru mlijeka i ponovno je procijenila objekte navedene u poglavlju I. i poglavlju II. Dodatka Prilogu VI.

               (6)

               Prema procjeni, objekti navedeni u poglavlju I. ne udovoljavaju strukturnim zahtjevima Uredbe (EZ) br. 852/2004/EZ. Stoga navedene objekte treba izbrisati s popisa u poglavlju I. Samo 11 objekata koji nemaju praktičnih poteškoća u pravilnom postupanju s dvjema zasebnim proizvodnim linijama trebaju ostati na popisu u poglavlju II.

               (7)

               Radi jasnoće zakonodavstva Zajednice, primjereno je zamijeniti popise objekata određene u poglavljima I. i II. Dodatka Prilogu VI. Aktu o pristupanju Bugarske i Rumunjske popisom određenim u Prilogu ovoj Odluci.

               (8)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Dodatak Prilogu VI. Aktu o pristupanju Bugarske i Rumunjske zamjenjuje se tekstom u Prilogu ovoj Odluci.
   Članak 2.
   Ova je Odluka upućena državama članicama.

      Sastavljeno u Bruxellesu 25. listopada 2007.

            Za Komisiju

         Markos KYPRIANOU

            Član Komisije

      (1)  SL L 139, 30.4.2004., str. 1. ispravljeno u SL L 226, 25.6.2004., str. 3.

      (2)  SL L 139, 30.4.2004., str. 55., ispravljeno u SL L 226, 25.6.2004., str. 22. Uredba kako je zadnje izmijenjena Uredbom Vijeća (EZ) br. 1791/2006 (SL L 363, 20.12.2006., str. 1.).

      (3)  SL L 8, 13.1.2007., str. 35.
   PRILOG

         „Dodatak Prilogu VI.
         POGLAVLJE I.

            Popis objekata za preradu mlijeka koji proizvode mlijeko koje ne udovoljava zahtjevima iz poglavlja 4., odjeljka B, stavka (a), Priloga VI.

         POGLAVLJE II.

            Popis objekata za preradu mlijeka koji proizvode mlijeko koje udovoljava zahtjevima i mlijeka koje ne udovoljava zahtjevima iz poglavlja 4., odjeljka B, stavaka (a) i (c), Priloga VI.

                     Br.

                     Vet. br.

                     Naziv i adresa objekta

                     Mjesto dotičnih prostora

                     Regija Veliko Tarnovo - br. 4

                     1.

                     BG 0412010

                     ‚Bi Si Si Handel’ OOD

                                 gr. Elena

                                 ul. ‚Treti mart’ 19

                     Regija Vidin - br. 5

                     2.

                     BG 0512025

                     ‚El Bi Bulgarikum’ EAD

                     gr. Vidin YUPZ

                     Regija Vratsa - br. 6

                     3.

                     BG 0612027

                     ‚Mlechen ray – 99’ EOOD

                     gr. Vratsa

                     4.

                     BG 0612043

                     ET ‚Zorov-91-Dimitar Zorov’

                     gr. Vratsa

                     Regija Plovdiv - br. 16

                     5.

                     BG 1612001

                     ‚OMK’ AD

                     gr. Plovdiv bul. ‚Dunav’ 3

                     6.

                     BG 1612011

                     ‚Em Dzhey Deriz’ EOOD

                     gr. Karlovo bul. ‚Osvobozhdenie’ 69

                     Regija Silistra - br. 19

                     7.

                     BG 1912013

                     ‚ZHOSI’ OOD

                     s. Chernolik

                     Regija Sliven - br. 20

                     8.

                     BG 2012020

                     ‚Yotovi’ OOD

                     gr. Sliven kv. ‚Rechitsa’

                     Regija Targovishte - br. 25

                     9.

                     BG 2512020

                     ‚Mizia-Milk’ OOD

                     gr. Targovishte Industrialna zona

                     Regija Haskovo - br. 26

                     10.

                     BG 2612047

                     ‚Plagiarised sirene’ OOD

                     gr. Haskovo bul. ‚Saedinenie’ 94

                     Regija Shumen - br. 27

                     11.

                     BG 2712014

                     ‚Stars kampani” OOD

                     gr. Shumen ul. ‚Trakiyska’ 3”


Odluka Komisije od 24/06/2016 u kojoj se određuje koncentracija kompatibilna sa zajedničkim tržištem (Predmet br. COMP/M.8054 - 3i GROUP / DEUTSCHE ALTERNATIVE ASSET MANAGEMENT / TCR CAPVEST) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)